पीला चौकी दा एह् पुलस थाना राजधानी दे राजड़े लियूफ्टन नै नईं कुसै उत्थूं दे गै खूसड़ै नै बनाए दा हा ते इस गल्लै दा खास खयास रक्खे दा हा जे हवा कदें बी हवालातै पासै मुंह नईं करी सकै ते वातावर्ण दी नमी करी उस कमरे च सिल्ल नईं बराजी जा, ते फी होर गल्लां, सजा, स्त्रीये दर्जें दी कारवाई इनें सारें रलियै हूनें तगर इनें कंधें पर बड़े भ्यानक चित्रन चित्री छोड़े दे हे। मानु दे बिच्चै दी डर बाह्‌र आइयै उनें कंधें पर बिलकुल ऐब्स्ट्रैकट आर्ट दे नमूने बनियै बिछी गेदा हा। इन्दै सामनै चीनी ते जपानी फंगें आले नाग, तिब्बती महाकाल जां अफ्रीकी बहुला जनेइयां मूरतां बी फिक्कियां सेई होंदियां। छत्तै पर जेह‌डि़‌यां शकलां उब्भरी दियां हियां उनेंगी दिक्खियै कोई बी भलामानस करलाई पौंदा—गुल्लु गी में मारया ऐ.....मोहसिन तोबा दा कतल में गै कीत्ता ऐ, तोबा...।